CELEX: C2004/106/66
Language: fi
Date: 2004-04-30 00:00:00
Title: Asia C-133/04: Espanjankuningaskunnan 12.3.2004 Euroopanunionin neuvostoa vastaan nostama kanne

30.4.2004   
            
            
               FI
            
            
               Euroopan unionin virallinen lehti
            
            
               C 106/38
            
         Espanjan kuningaskunnan 12.3.2004 Euroopan unionin neuvostoa vastaan nostama kanne
   (Asia C-133/04)
   (2004/C 106/66)
   Espanjan kuningaskunta on nostanut 12.3.2004 Euroopan yhteisöjen tuomioistuimessa kanteen Euroopan unionin neuvostoa vastaan. Kantajan asiamies on valtionasiamies Enrique Braquehais Conesa, prosessiosoite Luxemburgissa.
   Kantaja vaatii, että yhteisöjen tuomioistuin
   
               1.
            
            
               kumoaa yhteisön vesialueilla ja yhteisön aluksiin sellaisilla muilla vesialueilla, joilla pyyntirajoitukset ovat tarpeen, sovellettavien eräiden kalakantojen ja kalakantaryhmien kalastusmahdollisuuksien ja niihin liittyvien edellytysten vahvistamisesta vuodeksi 2004 19 päivänä joulukuuta 2003 annetun neuvoston asetuksen (EY) N:o 2287/2003 (1), koska siinä ei myönnetä Espanjalle kiintiöitä niiden kalastusmahdollisuuksien mukaan, jotka jaettiin Pohjanmeren vesialueilla ennen Espanjan liittymistä
            
         
               2.
            
            
               velvoittaa vastaajana olevan toimielimen korvaamaan oikeudenkäyntikulut.
            
         Oikeudelliset perusteet ja pääasialliset perustelut:
   
               1.
            
            
               Syrjintäkiellon periaatteen loukkaaminen
               Espanjan liittymisasiakirjan 166 artiklassa määrätään, siltä osin kuin on kyse vesialueille pääsystä ja Espanjan laivaston resursseista, siirtymäkaudesta, joka päättyi asetuksen (ETY) N:o 170/83 8 artiklan 3 kohdassa säädetyn kauden päättyessä, toisin sanoen 31.12.2002. Riidanalaisessa asetuksessa jatketaan kuitenkin käytännössä espanjalaisten alusten pääsyn rajoittamista Pohjanmeren ja Baltianmeren vesialueille, koska niille ei myönnetä käytännössä lainkaan kiintiöitä näiltä vesialueilta, koska siinä ei oteta huomioon siirtymäkauden päättymistä ja koska siinä syrjitään espanjalaisia kalastajia muiden jäsenvaltioiden kalastajiin nähden.
            
         
               2.
            
            
               Espanjan liittymisasiakirjan rikkominen
               Riidanalaisella asetuksella jatketaan liittymisasiakirjan 166 artiklassa määrätyn päivämäärän, eli 31.12.2002 jälkeen kyseisessä liittymisasiakirjassa määrättyjä rajoituksia siltä osin kuin espanjalaisille laivoille ei myönnetä tiettyjä kiintiöitä Pohjanmeren ja Baltianmeren vesialueilta.
            
         
               3.
            
            
               Suhteellisen vakauden periaatteen loukkaaminen
               Riidanalaisella asetuksella muutettiin huomattavalla tavalla seikkoja, jotka vaikuttavat päätöksentekoon siltä osin kuin on kyse pyyntiprosenttien vahvistamisesta, koska suhteellisen vakauden periaatteen vastaisesti espanjalaisten alusten olosuhteet eivät ole yhdenvertaiset muiden jäsenvaltioiden alusten kanssa.
            
         
      (1)  EUVL L 344, 31.12.2003, s. 1.